Күнделікті сабақ жоспары

Пәні: әдебиеттік оқу

Сабақтың тақырыбы: Отан.

Сабақтың  мақсаты: өлең  мазмұнын  түсініп оқу.Отан туралы мақал – мәтелдерді сабақ тақырыбымен байланыстыра отырып, өлең идеясын байыта түсу.

Сабақтың білімділігі: Отан ұғымын нақты мысалдар арқылы түсінуге әрекет жасау.Ақынның сезімдерін тап басып тануға, оны талдап айта алуға талпыну, мағынасын ашуға  мүмкіндік жасау. 

Сабақтың дамытушылығы: шығармашылық жұмыстарға төселдіру, өмірмен байланыстыру арқылы жаңа ұғымдарға шығу,тапсырмалар арқылы өз бетімен жұмыс дағдысын дамыту.

Сабақтың тәрбиелік мәні:патриоттық, адамгершілік, жауапкершілік, танымдық тәрбие арқылы жеке бастың құқығы туралы алғашқы түсініктерін алуға мүмкіндік беру, Отан сөзінің  мәнін ұғынуға деген сезімдерін оятуға тәрбиелеу.

Сабақтың түрі, әдіс-тәсілі: сұрақ-жауап, ауызша, топта талқылау, оқулықпен жұмыс. 

Сабақтың көрнекілігі:суреттер,оқулық, үлестірмелі парақшалар.

Сабақтың барысы.

1. Қызығушылықты ояту.Бірнеше мемлекеттің туы мен елтаңбасының ішінен еліміздің туы мен елтаңбасын таңдатып алғызу: 

             - Өзіміз  мекен ететін мемлекет атын атаңдар?
             - Оны президенті кім?

             -Премьер-министрі кім?

             -Біздің азаматтарға арналған заң қайда жазылады?

Президент, депутат, премьер-министр деген сөздер жазылып, сол бойынша топқа бөлінеді.Президенттік топ ақылдасып президент сайлайды.Қалғандары дауыс береді.Президент премьер-министр тағайындайды.Жұмыстың неге осылай ұйымдастырылғанын түсінуге мүмкіндік беру.  

             II. Мағынаны тану.Тақырыппен таныстырып, өлең авторы туралы түсінік беру. Өтетілеуұлы Ермек — 1938 жылы 1 каңтарда Ақмола (қазіргі Астана) қаласында туған. 1957 жылы Алматыдағы Абай атындағы педагогтік институтыңың филология факультетіне оқуға түседі, кейін орыс тілі мен әдебиеті пәні мұғалімінің мамандығын алып шығады. 1962—1964 жылыЦелиноград (қазіргі Акмола облысы]]) Қорғалжын аудандық "Шамшырақ нұры" газетінде қызмет істеген. 1964—1974 жылы республикалық "Балдырған" журналында, 1974—1976 жылы "Жазушы" баспасында редактор, 1976 жылдан жаңадан ашылған "Жалын" баспасында аға редактор, редакция меңгерушісі болып қызмет атқарады, кейін балалар әдебиеті баспасы — "Балаусада" еңбек етеді.  . Ақынның шығармашылығы бірыңғай балаларға арналғандықтан, оның редакторлық қызметі де жас оқырмандар үшін жазылған көркем әдебиетпен тікелей байланыста болады. ректоры қызметінде. "Баспа және полиграфия ісінің қайраткері" күрмет белгісімен марапатталған.
Оқулықтағы тапсырмалар мен сұрақтарға жауап беру.

Дәптермен жұмыс; Отан сөзін –біздің мемлекетіміз деп түсінеміз

1.Отан — отбасынан басталады.2.Опасызда oтан жоқ.3.Отан оттан да ыстық.4.Отансыз адам — ормансыз бұлбұл.
III. Ойтолғау.

Сұрақ-жауап арқылы «Отан» туралы түсініктерін нығайту,рәміздер мен елімізді қорғаушылар жайында әңгімелеу

Сабақты қорыту. Үйге тапсырма: «Отан» өлеңін  оқу , түсінік айту.
Оқушылардың білімдерін бағалау.Журналға, күнделікке баға қою. 

